Here is a page extracted from Wikipedia that may contain CSS, HTML, and a lot of unformatted text.

Title: Constantine John Phipps
Content: Constantine John Phipps, segundo barón de Mulgrave, naixito o 19 de mayo de 1744 y muerto o 10 d'octubre de 1792, estió un marino militar, esplorador, naturalista, politico y noble britanico.

Primeras anyadas 
Phipps estudeó en l'Eton College, chunto a lo futuro naturalista Joseph Banks, encara que albandonó os suyos estudios a escape ta embarcar-se con su tío A. J. Hervey en o suyo barco. Asinas, en 1766 partió de Terranova (Canadá) en o HMS Niger, y Banks l'acompanyaba como naturalista.

Actividaz como explorador y naturalista 
O 4 de chunio de 1773 partió de Deptford ta o Polo Norte, al mando d'una expedición de dos barcos, Racehorse y Carcass. O naturalista y medico d'a bordo yera o Dr. Irving, y l'astronomo yera Israel Lyons, a mas d'un chóven Horatio Nelson entre os miembros de l'expedición. Plegoron ta Svalbard, encara que os chelos los facioron tornar ta Orfordness o 17 de setiembre. Ye en iste viache cuan Phipps observó l'onso blanco y a morsa, animals que descrebió en 1774 en a suya obra A Voyage towards the North Pole undertaken... 1773.

Actividaz politicas 
Constantine John Phipps estió deputado en o Parlamento britanico por Lincoln en 1768–1774, por Huntingdon en 1776-1780 y por Newark en 1784-1790.

Tamién estió Pagador mayor de l'Exercito britanico en 1789–1791, cargo politico ocupato por muitos futuros primers ministros d'o Reino Uniu.

Vinclos externos 

Militars d'o Reino Uniu
Exploradors d'o Reino Uniu
Naturalistas d'o Reino Uniu
Politicos d'o Reino Uniu
Miembros d'a Royal Society
1744 (naixencias)
1792 (muertes)